श्रम ब्यूरो के आंकड़े बताते हैं कि बेरोजगारी वर्ष 2011-12 के 3.8 फीसदी से उछलकर वर्ष 2015-16 तक 5.0 फीसदी पर आ गई। सन 2015-16 और 2016-17 में विनिर्मित वस्तु क्षेत्र की वृद्घि में गिरावट आई और वह 10.8 फीसदी से गिरकर 7.9 फीसदी रह गई। वहीं विनिर्माण वृद्धि दर 5.0 फीसदी से गिरकर 1.7 फीसदी हो गई। बुनियादी क्षेत्र की कई परियोजनाएं लंबित हैं। इसी तरह मोदी सरकार की आर्थिक नीतियों को पसंद करने वालों की नजर में सरकार के कदम सुधारवादी हैं और इसके नतीजे आगे देखने को भी मिलेंगे। उनके मुताबिक आरबीआई ही नहीं बल्कि आईएमएफ और एडीबी जैसे बाहरी संस्थान भी अर्थव्यवस्था के अगले वर्ष 6.7-7.4फीसदी की दर से विकसित होने की बात कर रहे हैं। बीएसई-सीएमआईई के सर्वेक्षणों के मुताबिक बेरोजगारी घटी है और यह अगस्त 2016 के 9.82 फीसदी से कम होकर सितंबर 2017 में 4.47 फीसदी रह गई है।